description: В Изборния кодекс е заложено изкуствено завишаване на процентите на подкрепа на кандидатите за президент, полза има само първият

title: Ребусът с квадратчето "не подкрепям никого" все още няма решение през ЦИК

maintext:
© Юлия Лазарова
Не съществува опция, при която ЦИК да може да избира директно да приложи текст от Конституцията, вместо текст от Изборния кодекс, който й противоречи. Това коментираха пред "Капитал" конституционналисти по повод на актуалния казус от последните дни за отчитането на гласовете "Не подкрепям никого" - новата възможност в ИК, въведена с последните промени, заедно със задължителното гласуване.Гласовете на българските избиратели, задраскали квадратчето "Не подкрепям никого" в бюлетината за избор на президент и вицепрезидент, ще бъдат отчитани само при определяне на изборната активност, но не и при изчисляване на процентите на подкрепа на отделните кандидати. Това, съчетано с широко рекламирания "задължителен вот", може да създаде доста неприятни изненади, чиито последици за момента и социолозите не са в състояние да определят.Проблемът е в Методиката за определяне на резултатите от гласуването при изборите за президент и вицепрезидент на републиката, приета като неразделна част от Изборния кодекс в Приложение №2. Според т. 2 от нея "избрана е кандидатската двойка, получила повече от половината действителни гласове, с изключение на тези по чл. 333, ал. 1, т. 7, ако в гласуването са участвали повече от половината избиратели." Гласовете по чл. 333, ал. 1, т. 7 от ИК са именно тези с "Не подкрепям никого".Другояче казано, при определяне на изборната активност ще се броят всички гласове, а самият ИК изрично отбелязва, че гласовете "не подкрепям" са действителни, което е логично, доколкото това е предвидена в закона опция. Но при изчисляване на процентите, които получава всяка двойка кандидати, тези гласове на "въздържалите" се избиратели, ще се изключват, въпреки че са действителни.Това може много сериозно да се отрази на изборните резултати. Съвсем произволен пример: на предишните парламентарни избори през 2011 г. за гласували 3 593 751 избиратели, а действителните гласове са били 3 364 078 от тях. Ако толкова гласуват и на тези избори, но 20 % от тях гласуват с "не подкрепям", извън останалите недействителни гласове, то процентите на кандидатите ще се определят върху 2 645 328 гласа, т.е. само на общия брой на хората, които са подкрепили някакъв кандидат. Това автоматично вдига процента на подкрепа на всеки един кандидат, което има значение най-вече за първия от кандидатите, в случай, че успее да постигне над 50 %. Очаква се и на тези президентски избори да гласуват повече от половината избиратели в страната, както е било и на предишните. Според избирателните списъци, броят на избирателите в страната е 6 873 589.На някого 20 % "въздържали се" може да изглежда много, но в последните социологически проучвания над 30 % казват, че няма да гласуват на изборите. И тук идва факторът "задължително гласуване", за който експертите казват, че всъщност не е задължително, защото не е скрепено със санкция, но хората масово не са наясно с това и по тази причина може да се очаква увеличаване на протестния вот с "не подкрепям".Юристи са категорични, че текстът от Методиката е противоконституционен, защото Конституцията (чл. 93, ал. 3) предвижда, че "Избран е кандидатът, получил повече от половинатагласове, ако в гласуването са участвали повече от половината избиратели." Гласовете "не подкрепям" са действителни. Същевременно обаче, този текст в ИК, появил се през май т.г., не бе атакуван в Конституционния съд и в момента е задължителен за ЦИК.Въпросът е може би ЦИК да приложи направо конституцията, а не методиката, има ясен отговор. ЦИК не може да обявява противоконституционност на закон, приет след приемането на действащата Конституция, това е правомощие на КС.Същевременно, според юристи, ако се приложи противоконституцонна методика, отсега са налице основания да се оспорят изборите, какъвто и да е резултатът.Предстои ЦИК да вземе решение как да се приложи методиката за отчитане на изборните резултати.


description: Родителите разполагат с все по-голям арсенал от технологии, за да осигуряват безопасна среда за децата си онлайн и офлайн. Как, обаче, да намерят баланса между сигурност и лично пространство

title: Скъпа, проследих децата

maintext:
Часовник с GPS, който указва местоположението, е една от възможностите на пазара за родители, които искат да държат постоянна връзка с децата си.
© Надежда Чипева
Какви да са правилата според възрастта
От 0 до 3 Без екрани. На тази възраст е най-препоръчително децата да учат и да се развиват през социалните си контакти с околните и с физически играчки.
От 3 до 6 Технологии под внимателно родителско наблюдение и не повече от един час на ден. Например електронен четец за книжките вечер или приложения, през които могат да подреждат форми, да откриват скрити предмети или да учат букви и числа.
От 6 до 9 Контролирана употреба и като част от времето заедно на семейството. Например видеоигри, на които може да играе цялото семейство. Да има време, свободно от всякакви технологии, и време за игра навън.
От 9 до 12 Отговорна употреба. Не повече от 2 часа на ден, но без екрани на вечеря. Социалните мрежи се ползват с лимит за времето и предварително установени правила. Ако правилата се нарушават, конфискацията на устройствата за 24 часа е допустима.
От 12 до 17 Повече свобода и доверие. На децата им е писнало от правила и търсят независимост. Тийнейджърите искат свои собствени акаунти в социалните мрежи и изискват лично пространство и неконтролирано време онлайн. В тази възраст ще помага, ако родителите опитват да познават онлайн приятелите на децата си, канят ги на вечеря и говорят за тях. А също и следят дали детето е ангажирано с учебните си часове и с приятелите си.
Източник: netaddiction.com
Когато Юлиан тръгва в първи клас през септември, родителите му искат да отбележат по някакъв начин неговaта нова самостоятелност, но и да си запазят възможността да се чуват с него, докато не са заедно. Не искат да купуват смартфон, защото считат, че е твърде рано, а и е скъпа вещ, която може лесно да бъде изгубена, забравена или счупена. Не искат и обикновен телефон, защото са наясно, че не е модерно и синът им няма да иска да го носи със себе си. Спират се на компромисен вариант - часовник, но със SIM карта и мобилно приложение, през който могат да се чуват и да си разменят съобщения, но и който дава информация за местонахождението на детето през GPS приемник. Устройството е снабдено със SOS бутон и има опция за въвеждане на зони на сигурност, тоест места, на които детето е в безопасност. Ако то напусне този периметър, родителят получава известие."Джаджа с хубав дизайн - децата й се радват, а ние имаме връзка с него", изброява предимствата на този вариант майката на Юлиан Радостина. "Не съм от тези, които нонстоп гледат къде им е детето", казва тя и уточнява, че използва GPS опцията рядко. "По-скоро той ми се обажда, за да ме пита "кога ще дойдеш да ме вземеш", усмихва се тя.Часовникът е продукт на българската IT компания "Алтерко роботикс", продава се в магазините на мобилните оператори с абонаментен план и е само една от многото възможности на пазара за родители, които търсят технологично решение как да бъдат в постоянна връзка с децата си. Ускореният ритъм на живеене и повишеното чувство на тревога, което непрекъснато натрапват медии и политици, карат семействата да измислят креативни начини да направят градовете по-безопасни и приветливи места, в които децата им да се движат самостоятелно. И ако далеч по-трудно (всъщност практически невъзможно) е да контролират средата, то поне могат да държат децата си на един клик разстояние. С падащите цени на устройствата това става все по-практично и достъпно.А с порастването на децата вариантите за родителски контрол върху техните офлайн и онлайн "маршрути" и дейности стават все по-разнообразни. Има серия от приложения със странни имена като mSpy, Spy Bubble или The Phone Sheriff, чрез които възрастните могат да наблюдават телефоните на младежите и да следят с кого разговарят, с кого си пишат и кои приложения използват, или пък да ограничат достъпа им до онлайн пазаруване, хазарт, сайтове за срещи и чатове. Има автоматични варианти за заключване на устройствата, ако децата превишат определения им лимит от 60 минути видеоигри например. А американското приложение MamaBear дори проверява с каква скорост порасналото ти дете - млад шофьор, управлява автомобила си.Как обаче желанието на възрастните да изградят сигурна офлайн и онлайн среда да не преминава здравословните граници и да не нарушава доверието между родител и дете? "Капитал" се допита до двама психолози какви правила и полезни навици могат да създават семействата за безопасно прекарано време в интернет, как да намерят баланса между сигурност и лично пространство в различните възрасти и кои са подводните камъни, когато се осланяме на технологии за родителски контрол."Живеем в параноично време", казва д-р Методи Коралов, специалист по социална психология и преподавател в НБУ. "Заплахи ни връхлитат отвсякъде, медиите и филмите подкрепят и задълбочават страховете ни. Започваме да свикваме с идеята, че да следим изкъсо е форма на грижа, внимание и отговорност, но прекалено силният контрол има негативни последствия", предупреждава той. Защото посланието му може да бъде "не ти вярвам, на теб не може да се разчита". "Това, което ме притеснява, е, че като пожертваш свободата на детето си в името на това да си сигурен къде е, защото го обичаш, накрая може да се окаже, че то не те усеща като родителя, който се грижи за него, а като полицая, който го следи", коментира Коралов. Той припомня, че технологиите не бива да изместват стойността на редовния контакт с детето - родителят да знае какво се случва с него, какви са му тревогите, как реагира в различни ситуации, да наблюдава израстването му като човек и да е част от този процес.Психолозите съветватродителите, ако прибягват до устройства, които указват местонахождението на децата им, да говорят с тях за това. "Мисля, че е добре детето да е наясно и да знае, че мама и тате се притесняват", казва д-р Жулиета Темникова, детски и клиничен психолог и психотерапевт. Тя препоръчва родителите да изграждат навици у децата си да се обаждат, когато излизат или когато се прибират, да ги учат на това през собствения си пример ("излизам и ще се прибера по това време") и да споделят своите чувства с малчуганите - "чувствам се притеснен, ако не ми вдигнеш телефона, започвам да мисля, че нещо се е случило", за да може детето да разбере, че родителите му се тревожат в този момент, а не че искат да го проследят с кого е и какво прави.Д-р Методи Коралов добавя, че ако устройствата се прилагат към деца с рисково или агресивно поведение, е важно те да знаят, че не са под постоянно родителско наблюдение. "Кажеш ли на някого "аз ще те следя през цялото време", това е сигурен начин да го накараш да се опита да измами системата", казва психологът. "Но ако кажеш "ще пусна днес да видя къде си по някое време", това е по-добър начин да накараш един тийнейджър или 10-12-годишно дете реално да се съобрази", смята той.Що се отнася до онлайн безопасността, психолозите са на мнение, че разговорът с децата за това как да се държат и с кого да общуват в интернет не бива да се случва по-късно от първи клас."Вече всички 3-годишни деца боравят с телефоните на родителите си и търсят песнички и клипчета в You Tube, но тогава те са по-скоро пасивни потребители, докато след 6-7-годишна възраст започват да публикуват - картинки, снимки, лична информация. Затова на тази тема трябва да се разговаря, преди да тръгнат на училище и интернет да стане още по-важна част от социалния им живот", обяснява д-р Методи Коралов и допълва: "Този разговор трябва да се провежда изключително редовно на различни нива, защото с израстването на детето се променят и границите - колкото повече пораства, толкова повече трябва да му се засвидетелства правото на лично пространство."Според д-р Жулиета Темникова е важно родителите да не се притесняват да говорят за злоупотребите в интернет и препоръчва тези теми да се коментират във всекидневните ситуации, в които деца и родители ползват технологии заедно или си споделят случки от деня. Например, докато гледат клипове, песни и образователни филми или докато търсят информация за проект в училище, може да обсъждат как се намира и селектира информация, на кои източници децата да се доверяват, да не отварят email-и с неизвестни податели и да не споделят лични данни, които могат да ги направят откриваеми за непознати хора, да проиграват примерни ситуации и сценарии.Майката на 7-годишния Юлиан Радостина споделя, че неговото влизане в интернет все още се случва под техен контрол и с техните профили. "Предимно играе игри, които сме ограничили между 30 минути и 1 час на ден. Все още не сърфира за информация. Но когато започне да чете и пише по-уверено на български и на английски език, ще усетим кога е моментът да разговаряме за правилата в интернет", обяснява тя. И добавя: "Бих следила какви сайтове посещава, но по дискретен начин - да не нарушавам усещането му за лично пространство. Трябва да се подхожда внимателно, защото иначе ще спре да споделя и това ще има обратен ефект", смята Радостина.Социалният психолог д-р Методи Коралов се съгласява. Ако родителите искат да следят историята на търсенията в Google или на посещенията в различни сайтове на устройствата, които ползват малчуганите, той съветва да не го афишират и да не се намесват, дори когато видят неща, с които не са съгласни. "Ако детето проявява интерес към неприемливо съдържание и го крие от родителите си, това може да е сигнал, че преживява нещо и не се чувства сигурно. По-добре родителят да проведе разговор с детето за това какво се случва с него, има ли нещо, което го притеснява, опитва ли да се справи с нещо. Детето да получи така реална подкрепа от родителя, а не да се оправдава, че прави нещо нередно", обяснява той.На следващ етап от порастването на децата психолозите препоръчват "сприятеляването" с децата в социалните мрежи като по-щадящата форма на наблюдение онлайн. "Това е доверителният начин", казва д-р Темникова, "защото по този начин имат съгласието на децата си и могат индиректно да разбират какво се случва около тях, какъв е приятелският им кръг". Това е и начин родителите да дават обратна връзка на младежите за поведението им онлайн - например "това, което си споделил, е забавно" или "този коментар може да нарани някой твой приятел".Най-важният принцип обаче си остава родителите да насърчават споделянето и децата да чувстват, че могат да говорят за всичко. "Децата не казват, когато се страхуват или се притесняват. Или лъжат, когато се чувстват притиснати, и за мен тогава опасностите са много по-големи", казва д-р Темникова. "Защото детето може да скрие важна информация, ако мисли, че няма да бъде разбрано или подкрепено."

fasttext_language: bg


description: Услугите са били двигателят през третото тримесечие, индустрията, строителството и селското стопанство се свиват

title: Британската икономика расте по-бързо от очакваното въпреки Brexit

maintext:
Британският финансов министър Филип Хамънд
Ръстът на БВП се очаква да се забави до 1% през 2017 г.
Референдумът за излизане на Великобритания от ЕС не е имал незабавен ефект върху британската икономика. Тя отбеляза ръст от 0.5% на годишна база през третото тримесечие на 2016 г., с което надвишава прогнозите и опровергава опасенията за незабавна рецесия след Brexit. Икономическият растеж за периода юли - септември все пак се забавя спрямо 0.7% от второто тримесечие, но надвишава средната прогноза на експерти за 0.3% за месеците след референдума.Финансовият министър Филип Хамънд приветства данните: "Основите на британската икономика са силни и днешните данни показват, че икономиката е устойчива. Икономиката ще трябва да се приспособи към нови взаимоотношения с ЕС, но сме в добра позиция да се справим с предизвикателствата и да се възползваме от предстоящите възможности."Това е 15-о подред тримесечие, в което британската икономика расте. С най-важен принос за икономическия ръст е доминиращият сектор на услугите, който се е увеличил с 0.8% през третото тримесечие. Всички останали сектори – индустриално производство, строителство и земеделие, са се свили. "Докато тримесечният растеж леко спада, икономиката продължава да расте с темпове, сходни на тези от 2015 г. насам, и няма особено доказателство за значим ефект веднага след гласуването за Brexit", коментира Джо Грайс, главен икономист от националната статистическа служба пред Financial Times.Въпреки безспорно важната роля услугите за ръста на БВП остават въпросите за бъдещето на британската икономика. Рисковете от Brexit остават високи най-вече за финансовата индустрия, която отговаря за голям дял от сектора на услугите. Министърът на търговията на Великобритания Марк Гарниер вече предупреди, че банките ще изгубят вероятно сегашните си законни права да предлагат услуги в ЕС след излизането на Великобритания от блока, а вероятността за алтернативна система няма да е достатъчно добра за банките. В същото време федерацията на малкия бизнес (The Federation of Small Businesses) предупреди, че компаниите все още са изправени пред несигурност. Председателят на организацията Майк Чери заяви, че 62% от компаниите в последното й проучване са посочили местната икономика като бариера пред развитието си. След като правителството задейства чл. 50, е възможен спад и в инвестициите, особено ако Великобритания не успее да си договори достъп до единния пазар на ЕС.Така въпреки добрите новини през това тримесечие истинският ефект от Brexit се очаква през 2017 г. През следващата година се предвижда все по-голямо забавяне на икономиката и заради повишаващата се инфлация (след резкия спад на паунда) и слабия ръст на доходите, които ще намаляват покупателната способност на потребителите. Потребителските разходи са важен фактор за британската икономика напоследък. През следващата година прогнозите са, че ръстът на БВП ще се забави до 1% през 2017 г.Добрите данни за икономиката през изминалото тримесечие намаляват шансовете комисията за монетарна политика на Bank of England да вземе решение за ново намаляване на лихвите следващата седмица. На последните си две срещи комисията заяви, че повечето ѝ членове ще гласуват за допълнително орязване на лихвите, ако икономическият растеж отговори на очакванията им от август за 0.1%. Но данните са доста по-добри от тези предвиждания.


description: Генералният мениджър на MasterCard за Балканите пред "Капитал"

title: Артур Туремка: Повече банки в България ще предлагат разплащания чрез умни аксесоари

maintext:
© Капитал
Визитка
Артур Туремка е генерален мениджър на MasterCard за региона на Балканите – Албания, България, Босна и Херцеговина, Македония, Черна гора и Сърбия. Започва работа в MasterCard през 2010 г. като Account Manager в офиса на компанията във Варшава. Преди да се присъедини към MasterCard, е работил за развитието на бизнеса за "Банкиране на дребно" на Raiffeisen Bank в Полша. Преди това е работил в областта на маркетинга и PR в Jaguar и Land Rover в Полша. Има магистърска степен по маркетинг и мениджмънт от Варшавския университет. Следвал е също така и бизнес администрация в Университета в Грац в Австрия и в момента завършва докторска дисертация по мениджмънт във Варшавската школа по икономика.
Преди всичко това е инструмент, които улеснява и ускорява плащането при онлайн търговия.
- Не мога да потвърдя датите все още. Бих очаквал да е по-скоро към средата на годината.
- На глобално ниво говорим за стотици милиони, но информацията е конфиденциална.
- Ние сме мултинационална компания и екипите ни са разпръснати по целия свят. Винаги търсим за глобални решения такъв начин на работа. Разбира се, най-ефективният начин да превърнем разплащанията в брой в електронни е да ги напаснем към местните пазари. Затова имаме локални екипи. На всеки континент имаме развойни звена, наречени Mastercard Labs, където са нашите инженери, разработчици и хората, които всеки ден генерират идеи за подобрения на продуктите ни. В Европа такова звено имаме в Дъблин.
- Във всеки от офисите си имаме човек, който отговаря за бизнес развитието или за иновативни решения за разплащания и ги напасва към местните пазари или преговаря с банките там. Така че по-скоро бих казал, че имаме достатъчно местно представителство.
- По време на последното ни събитие в Будапеща много пъти се спомена, че желанието на българските потребители да използват иновации в разплащанията е много голямо. Това само доказва факта, че си заслужава да се инвестира в страната. Най-малкото защото е очевидно, че пазарът го търси. Второ, ние искаме да пренесем колкото се може повече транзакции в дигитална среда в България, защото вече виждаме, че електронната търговия има двуцифрен ръст. Българите пазаруват повече и повече в интернет, а това, което наблюдаваме, е, че се пазарува и много местно производство по този начин. Това от своя страна означава, че българският бизнес - производители и търговци, също се дигитализират.
Очаквам това да става все по-популярно.
- Ние имаме директни кооперации с няколко стартиращи компании, които разработват такива решения. Правим го чрез MasterCard Labs. Малко по малко навлизаме в този бизнес и го промотираме пред банките.
- Не мога да кажа, това в конфиденциална информация. Винаги се радваме да обявяваме партньорства, но чак след като са тествани и на пазара.
- Определено искаме да се възползваме максимално от безконтактната технология и да сме сигурни, че има достатъчно проникване. Планираме 100% от всичките ни терминали да са безконтактни до края на 2019 г. Това е изискването ни и към банките, с които работим. Имаме договорка терминалите вече да се заменят само с безконтактни. Това е първото, което трябва да направим.
Както показахме и в една от презентациите си, регионът на Централна и Източна Европа се движи в тази посока с доста по-бързи крачки, отколкото Западна Европа.
Интервюто взе Александра Козбунарова
- Да, в момента работим с някои банки за разгръщането на проекта MasterPass. Най-лесното е да се каже, че е същото като MasterCard във физическа среда. Само че е дигитално. Разработихме дигитална платформа, която, от една страна, да е нещо като приет бранд за електронната търговия, а от друга - това е част от концепцията за дигиталните портфейли. На практика, ако отида на определен уебсайт и искам да поръчам нещо, а на сайта на търговеца е въведен MasterPass, това означава, че мога само веднъж да регистрирам картите си и после просто да натисна бутона и да платя. А после се отписвам много лесно. Не ми се налага да въвеждам номерата на картите си и данните всеки път - правя го веднъж и всичко се запазва в платформата. След това транзакциите се осъществяват с натискане на един бутон.Освен това има и ефекти върху икономиката. Колкото повече разплащания се случват дигитално, толкова по-здравословна е тя. Имаме добър пример за това, че в страните с по-висок процент на дигитални разплащания сивата икономика и корупцията са по-малко. За банките също е положително да има повече електронни разплащания - физическите пари и инфраструктурата за поддържане на такава система са по-скъпи, изискват инвестиции и поддръжка. Дигиталните разплащания - не. Електронното разплащане е и по-сигурно.- Винаги, когато говорим за електронно разплащане, това е гореща тема. Ние сме технологична компания, но работим с парите на хората, без да ги притежаваме. Затова винаги е въпрос на сигурност.- Има няколко такива решения и няколко стартъпа, които се занимават с такава технология - използване на чат платформите за разплащане. Тази технология още не е много популярна, но мога да потвърдя, че има интерес от няколко български банки да внедрят такива разплащания, за да са по-атрактивни за клиентите и потребителите си.Второто в списъка ни е да пускаме все повече решения, свързани с NFC (near field communication, която, най-просто казано, е по-модерният и по-сигурен bluetooth). Това в България вече е факт, като последното през пролетта в Първа инвестиционна банка. Но имаме и други вече течащи проекти, които скоро ще обявим. Очакваме, след като 2-3 такива решения се появят на пазара, изведнъж всички да се поинтересуват. Особено в банковия сектор има огромна конкуренция и технологията е едно от оръжията в борбата за клиeнти и потребители. В България данните показват, че потребители се интересуват и използват такива иновации.- Смятам, че са релевантни, и мисля, че има интерес. Щом банките инвестират в технологични решения, това означава, че има определен сегмент, от който се интересуват. Има и няколко добри доказателства. Първо - проникването на смартфоните, което е по-високо от средното в региона. Младото поколение много бързо се ориентира и адаптира към тези решения. А освен това има и известно количество стартиращи компании, които са двигател на този тренд за преминаване към дигитални разплащания. Всичко това ни дава основание да смятаме, че пазарът търси иновация.


description: Във Франкфурт DAX се понижава с 0.40% със започването на търговията. Акциите на Bayer оглявяват губещите, поевтинявайки с 1.35%. Вчера компанията...

title: Европейските индекси се насочват към трета сесия на понижение

maintext:
© В© Toby Melville / Reuters
Във Франкфурт DAX се понижава с 0.40% със започването на търговията. Акциите на Bayer оглявяват губещите, поевтинявайки с 1.35%. Вчера компанията публикува отчета си за трето тримесечие, като продажбите нарастват със 7%, а брутната печалба - с 6%. CAC 40 спада с половин процент в Париж. Акциите на Schneider Electric губят 2.35% от стойността си заради проблем в сигурността на един от продуктите на компанията - Unity Pro, софтуер за управление на производството. FTSE 100 се понижава с 0.45%, като почти всички емисии са на червено.Информацията е актуална към 10:15 ч.


description: Нововъведението "Гласувай, но не избирай" подлага на риск резултата от президентския вот

title: По третия закон на глупостта

maintext:
© shutterstock
Последната седмица мина под знака на стъписването - как така никой досега не е открил, че методиката за отчитане на изборните резултати от гласуването за президент и вицепрезидент противоречи на конституцията. Дори депутатите от правната комисия към парламента били учудени! Но пък вместо веднага да инициират промяна в Изборния кодекс (ИК), която можеше да се случи за ден-два (става дума за половин изречение), те предпочетоха да излязат в отпуск, за да агитират за изборите.


description: Поръчката беше пусната повторно, след като привлече само един участник при първия търг

title: "Джи Пи груп" най-вероятно ще ремонтира пространството пред НДК за 2.5 млн. лв.

maintext:
Районът около НДК открай време представлява проблем, тъй като ремонтите не се извършват качествено
© ЦВЕТЕЛИНА БЕЛУТОВА
До три години Столичната община може при необходимост да възложи на победителя да извърши отново същата дейност.
С максимален резултат за техническото предложение и с втората най-ниска ценова оферта "Джи Пи груп" (свързвана с Валентин Златев) най-вероятно ще спечели поръчката за възстановяване и обновяване на парковото пространство пред Националния дворец на културата (НДК). Възложител на проекта е Столичната община, а обектът е т.нар. зона 4, която обхваща площадното пространство пред НДК - площад "България" с обща площ 12 500 кв. метра.В обявлението на поръчката пише, че прогнозната стойност е общо 5 млн. лв. без ДДС - 2.5 млн. е сумата за проекта и още толкова "при необходимост от повторение на строителството от същия изпълнител, не по-късно от три години от възлагането на поръчката". Втората половина от парите общината може да даде на избрания изпълнител при нужда и по своя преценка. Това обаче не гарантира качествено изпълнение на ремонтните дейности.Поръчката се обявява за втори път, след като беше спряна през март, тъй като само една фирма подаде оферта - софийската "Експерт-строй". Сега са допуснати 4 кандидата до отваряне на офертите.Критериите за оценка в търга са два - ценова оферта и техническо предложение, като ценовата оферта е с тежест 40 точки, а техническото предложение - 60 точки."Калистратов груп" и "Джи Пи груп" имат максимален резултат по показател техническо предложение с тежест 60 точки. Сега "Джи Пи груп" са предложили цена почти 2.490 млн. лв. без ДДС - точно под прогнозната стойност на поръчката. Техните най-преки конкуренти от "Калистратов груп" са предложили по-висока цена - малко над 3.8 млн. лв. без ДДС. Консорциумът "БГ-АВС инженеринг - НДК" (с участници "БГ-груп" и "АВС-инженеринг-Н") са предложили най-ниската цена - почти 2.429 млн. лв., но са получили едва 35 точки за техническото си предложение, което ги поставя в по-неизгодна позиция. Четвъртият допуснат участник до този етап е "Гелак", който също има 35 точки по техническия показател и е предложил цена от 4.058 млн. лв.През април оферти са подали още четири участника, сред които и "Диана комерс-1", "Понсстройинженеринг", "БАТ ПЕЛ" и обединение "Евро Строй" (в което участват "Експерт-Строй" и "Евроканал"). Те явно са отпаднали в хода на състезанието, тъй като техните технически предложения не са били оценявани.Крайният срок за изпълнение на поръчката е 150 дни. В рамките на проекта се включват дейности като премахване на настоящата настилка и заменянето й с нови гранитни плочки, поставяне на хидроизолация на площада и работи по осветлението, ВиК и електрическата система. Изпълнителят ще трябва да изгради и дренажна система "в прилежащите зелени площи". Озеленяването на пространството пред НДК беше обновено от "Водстрой 98" в предишна поръчка от 2014-2015 г. Проектът струваше общо близо 12 млн. лв., 2.2 млн. от които за поливна система и зелени площи. След приключването на ремонта обаче се появиха множество проблеми. При всеки по-голям дъжд и настилките, и зелените площи се превръщат в огромни локви.Целият парк около НДК трябваше да бъде обновен между 2013 и 2015 г. по проект, финансиран от ЕС. Впоследствие процедурата се забави, а общината прецени да извади т.нар. площад "България" в отделна обществена поръчка - настоящата.


description: И още: Защо ги няма важните проверки на прокуратурата; Хубаво нещо са изборите

title: Мнения Daily: Драмата CETA като диагноза за ЕС - Капитал

maintext:
© FRANCOIS LENOIR
От коментар на Бернд Ригерт за "Дойче веле"
Вярно, драмата около СЕТА е доста неприятна, но пък това не е краят на света или краят на всички договори за свободна търговия. И все пак: все още сме във фазата на подписване. Истинското предизвикателство предстои: ратифицирането на СЕТА от Европейския парламент, отделните национални, а и някои регионални парламенти. И тогава и Саарланд или Саксония също ще имат думата. Защото в Германия в ратифицирането участват и отделните федерални провинции.
Ако обърнем поглед назад, ще видим, че валонците сега просто казват на висок глас онова, което много от хората в ЕС си мислят тайничко: последиците от глобалната търговия и световната стопанска дейност предизвикват неприятно чувство. На мода са капсулирането и ренационализацията. Вотът на британците за Брекзит е израз именно на това мрачно настроение. И в Германия популистите от ляво и дясно надигат гласове срещу свободната търговия и ЕС. Холандският референдум за споразумението между ЕС и Украйна, успехът на националистите на президентските избори в Австрия и унгарското НЕ на бежанците са останалите симптоми на дълбоката криза на доверие в общността.
Следващият удар за ЕС би могъл да дойде съвсем скоро: на 4 декември в Италия ще се проведе референдум за важна конституционна реформа, чийто изход ще е от решаващо значение за политическото бъдеще на премиера Матео Ренци. Неговите противници обаче не се притесняват да представят националното допитване като референдум "за" или "против" общността.
Позиция
Защо ги няма важните проверки
От коментар в блога на Калин Калпакчиев, член на ВСС
В средата на 2016 г. четирима прокурори от Великобритания, Германия, Испания и Холандия, специализирани в разследването на тежки престъпления и корупция, както и двама служители на новосъздадената Служба за подкрепа на структурните реформи на ЕК, започнаха шестмесечна проверка в България, по време на която ще анализират дейността на българската прокуратура. Това се налага заради липсата на напредък в разследванията на случаите на корупция по високите етажи на властта.
От самото начало главният прокурор прави опити да влияе на начина, по който протича мисията. През май 2016 г. се наложи отлагането й поради опити да се контролират лицата, с които експертите ще водят своите интервюта. Когато през юни проверката все пак започна, се появи информация, че влизащите за среща с мисията са били обект на незаконно фотографиране. В края на септември се разбра, че министърът на правосъдието официално е поискал от ВСС да определи свои представители за среща с европейските прокурори. Право да определят своите представители имат двете колегии или пленумът на ВСС. Вместо това те са посочени еднолично от представляващия ВСС (Димитър Узунов - бел. ред.), който е превишил своите права и така не е осигурил представителство на различните мнения в съвета. Незаконните му действия са само пореден епизод в опитите на главния прокурор да направлява потока на информация, която се събира от мисията.
Междувременно главният прокурор за пореден път публично отказа да даде отчет за дейността на държавното обвинение по обществено значими случаи за корупция и търговия с влияние: КТБ и "Яневагейт". Интересите на разследването не изключват предоставянето в подходяща форма на информация за развитието и движението на производствата. Още повече че при "Яневагейт", доколкото и неговото име е замесено, той трябваше да се дистанцира от проверката. Не само че не го направи, но и на последното заседание на ВСС постави под въпрос изобщо възможността за разследване на случая.
В тази ситуация особено видима е пълната липса на възможности за легитимен контрол върху дейността на държавното обвинение. Няма сила, която да застави прокуратурата да извърши проверка и разследване по съществото на случая "Яневагайт", нито съществува ефективен демократичен механизъм за контрол върху дейността на главния прокурор. Това са само част от тежките дефицити в структурата и дейността на прокуратурата, които с помощта на Службата за подкрепа на структурните реформи на ЕК трябва да бъдат преодолени. Те трябва да ни послужат за цялостното реформиране на модела на българската прокуратура.
Ако бяха и всяка година
Хубаво нещо са изборите
От седмичната рубрика "Из делниците на един луд" на д-р Тони Филипов в reduta.bg
Хубаво нещо са изборите. Маса неща се задвижват. Вдигнаха се заплатите на учителите, след това и на докторите и сестрите. Ако има всяка година избори, за не повече от 10 г. всички българи ще вземат средноевропейски заплати. И много други работи ще се променят.
След година и половина проучване КЗК стигна до извода, че шест от големите вериги бензиностанции са направили картел и са договаряли цените – "Лукойл", "Еко България", "Шел", OMV, "Нис Петрол" ЕООД и "Петрол" АД. Ако не бяха изборите, тая проверка не би могла да приключи толкова бързо. Който е следил дейността на КЗК през годините, знае, че антимонополистите имат рядкото качество да доказват очевидни неща след дългогодишни проверки. А често и не успяват да ги докажат.
Да сочим с пръст непокорната Валония и да припишем вината за драмата около СЕТА единствено на тесногръдите противници на световната търговия не е достатъчно, за да разберем за какво точно става дума. Виновни за драмата около споразумението с Канада са и Европейската комисия, и федералната държава Белгия, а дори и самата Канада.Защото още преди една година валонците изразиха пред белгийската държава и ЕК своите желания и съмнения относно споразумението. През април в специална резолюция валонският парламент гласува срещу СЕТА. Най-късно тогава белгийският премиер и комисията трябваше да се събудят, за да се изправят навреме срещу съпротивата на валонците. Те обаче не предприеха почти никакви мерки. А датата за срещата на върха ЕС - Канада бе отдавна известна. Белгийският регион не бе единственият, който бе изразил особени желания: България и Румъния например обвързаха СЕТА с отпадането на визите за Канада; германците пък прокараха в последния момент включването на декларации, които позволяват излизане от споразумението, ако някой германски съд открие впоследствие нещо нередно. Канада също допусна грешки: по време на преговорите канадците се осланяха твърде много на ЕК и подцениха личните интереси на отделните държави членки.Драмата около СЕТА показва, че ЕС е на предела на възможностите си. Единодушието, което трябва да бъде постигнато между отделните 28 страни, превръща общността в съюз, който лесно може да бъде изнудван. Точно затова и при бъдещите преговори със САЩ за ТТИП или с Япония ЕС ще има нужда от нова, по-добра стратегия. На позициите на отделните държави членки и дори на тези на отделните региони трябва да се обръща внимание отрано - там, където е необходимо. Да, това е сложно, но пък явно не може да бъде избегнато. Ето, че и отвън, и отвътре конструкцията на ЕС отново изглежда сбъркана. Дори и убедените европейци сега с право ще се запитат за какво въобще ни е този ЕС, който не може да постигне единодушие дори и по въпроси от основните му компетенции като търговията и вътрешния пазар?


description: Бившият главен архитект на София кандидатства в търг на Столична община, вече има спечелена поръчка в Стара Загора. Партньорствата му са с компании, печелили търгове по негово време.

title: Петър Диков се завръща

maintext:
© Велко Ангелов
В първото обединение влизат компаниите "Трансконсулт 22" ООД и "Институт за градско планиране" АД на Петър Диков. "Трансконсулт-22" и свързани с него дружества са активни участници в обществeни поръчки за проектиране и строителство. Дял от 20% в
има Адрияна Драганова - Тюфекчиева. Нейният съпруг Юлиан Тюфекчиев е управител на българския клон на "Мот Макдоналд" - фирмата, създала предишния план за устойчива градска мобилност на София.
Бившият главен архитект на София Петър Диков кандидатства за обществена поръчка на Столична община за за обновяване на Плана за устойчива градска мобилност за близо 600 хил.лв. става ясно от публикация на "Медиапул" . Конкурсът беше обявен в края на лятото, а кандидатите са четирима - сред които и консорциум с участие на новосъздадения от арх. Диков "Институт за градско планиране" АД.София вече има един подобен документ, изготвен през 2010г. от британската консултантска компания "Мот Макдоналд" срещу 2.3 млн.лв. Настоящата поръчка е за обновяване на съществуващата с хоризонт как да изглежда транспортът в столицата до 2035г.Комисията в Столична община, която заседава по обществената поръчка за нов план за устойчива градска мобилност, все още не е публикувала официалното си решение по казуса. Според Закона за предотвратяване на конфликт на интереси обаче, не би следвало арх. Диков да има право да участва в общестевни поръчки на Столична община. Според нормата лицата на публични длъжности, които включват провеждането на обществени поръчки, нямат право да участват в такива пред същата институция в продължение на една година след освобождаването си от длъжност.В състезанието за новата стратегия по информация на "Медиапул" участват общо четирима кандидати: обединенията "Устойчива градска мобилност 2016 – 2035 г", "Инфрамобилен", "УИГ-София мобилен план" и "Нет-АйБиВи-КАП". Протоколът от отварянето на кандидатите все още не е публично достъпен, въпреки че заседанието се е състояло преди две седмици - на 7 октомври."Трансконсулт-22"Сред останалите три кандидата има и българско, и чуждестранно участие. "Инфрамобилен" е обединение между местните "Бим консултинг" и "Инфрапроект консулт". В "УИГ-София мобилен план" влизат британското "УИГ Интернешънъл", "УИГ Консултинг" и "УИГ България". В "Нет-АйБиВи-КАП", в което влизат "Нет инженеринг" АД, "АйБиВи Хюслер" АД, "ККАП Гмбх" и "Нет инженверинг" ЕООД.Новата компания на Петър Диков "Инситут за градско планиране" е създадена на 9 декември миналата година - по-малко от месец, след като Диков обяви, че подава оставка от поста главен архитект на столицата. Първоначално той не влиза в управлението на дружеството, но 95% от акциите се държат от Христо Пенчев, който е в управлението на друга фирма на Диков - "Проарх" АД. Към м. април 2016г. арх. Диков вече притежава 80% от акциите на "Институт за градско планиране".Два месеца по-късно фирмата на бившия главен архитект на София вече има и спечелена обществена поръчка. "Институт за градско планиране" печели първо място в конкурс на община Стара загора за разширение на парка в кв. "Казански" в града. Първото място в конкурса се възнаграждава с пет хиляди лева, но след това ще получи още 120 хил.лв. за изработване на инвестиционния проект. За реализацията на строителните работи след това пък се предвиждат 4 млн.лв.През април Петър Диков учредява и фирмата "Асилун Констръкшън", в която си дели поравно собствеността с Румен Първанов. Първанов е съдружник и в архитектурното студио "А.Д.А.", което спечели конкурси за реконструкция на две централни зони в София - край храма "Александър Невски" и край ул. "Граф Игнатиев", както и за реконструкцията на Женския пазар в София. И трите конкурса бяха организирани по време на управлението на арх. Диков.В началото на годината бившият главен архитект си е върнал и 69% от собствеността в архитектурното бюро "Проарх". Част от съдружниците му в "Проарх", както и в другата негова фирма - "Проин" участват и в проектантската фирма "Проин плюс", която стои зад новоизникналия жилищен комплекс край "Софиляленд" в Борисовата градина в София.


description: Мажоритарният собственик на фалиралата Корпоративна търговска банка Цветан Василев е готов да даде показания пред прокуратурата чрез видеовръзка или...

title: Цветан Василев е готов да свидетелства пред прокуратурата за интервюто пред "КТБ - какво се случи" и "Капитал"

maintext: Мажоритарният собственик на фалиралата Корпоративна търговска банка Цветан Василев е готов да даде показания пред прокуратурата чрез видеовръзка или чрез български прокурори в Белград за твърденията си, изложени в интервюто пред проекта "КТБ - какво се случи" и "Капитал" . Това съобщи bTV в четвъртък. Седмица след публикуването на интервюто говорителят на прокуратурата Румяна Арнаудова вече обяви, че не са налице данни държавното обвинение да се самосезира и твърденията на банкера няма да бъдат проверявани.


description: Aмериканската Noble energy може да се откаже от заявения капацитет за пренос през тръбата

title: Още четири компании с интерес за пренос на газ през българско-гръцката връзка

maintext:
Газовата връзка трябва да бъде завършена в края на 2019 г., коментира енергийният министър Теменужка Петкова
© НАДЕЖДА ЧИПЕВА
Държавната "Булгаргаз" ще внася 1 млрд. куб. метра през газовата връзка.
Четири нови компании са заявили интерес да пренасят газ през бъдещата българско-гръцка връзка, газопровода IGB. Това стана ясно след "промоционалната" среща, на която бяха поканени потенциални кандидати да резервират капацитет за пренос на газ по тръбата. Събитието беше организирано в София от министерствата на енергетиката на България и Гърция.Досега интерес към проекта на първа фаза на пазарния тест, която не е обвързваща бяха заявили общо девет компании за 4.3 млрд. кубични метра годишно, което надхвърля първоначално планирания капацитет от 3 млрд. куб. метра.В момента тече втората фаза на пазарния тест, в който кандидатите трябва окончателно да се ангажират със заявки за конкретни количества газ, които ще пренасят. Това означава, че най-малко за пет години те се задължават да плащат транзитни такси независимо дали пренасят газ през газопровода или не. Втората фаза на пазарния тест трябва да завърши до края на октомври.На промоционалното представяне на проекта са били поканени общо 33 фирми, от които основно търговци и няколко системни оператора. Не всички обаче са уважили поканата. Една от тези фирми е американската Noble energy, която откри залежи на газ в Кипър и беше заявила интереса си още в първа фаза на проекта. Отказът да изпратят свой представител се изтълкува от акционерите като отдръпване от първоначалните намерения на компанията. Друга американска компания - Cheniere, която е един от най-големите търговци на втечнен газ, също не присъства на събитието.На срещата са били поканени още представители на BP, "Нефтогаз"- Украйна, ОMV, Trafigura, които обаче не са изпратили свой представител поне според предварителния списък с гости.Най-голям капацитет за пренос в бъдещата връзка засега е заявила българската "Булгаргаз", която смята да внася през нея 1 млрд. куб. метра газ годишно, които бяха договорени с азербайджанската SOCAR, която разработва находището "Шах Дениз 2". Големи количества газ има и от държавната гръцка компания DEPA, която е и акционер, и от гръцката Gaztrade, част от Copelouzos Group. Според запознати източници Gaztrade е заявила капацитет за други търговци, на които се разчита да проявяват интерес към проекта. Компания, която се смята за сигурен участник, е италианската "Едисон", която е другият акционер от гръцка страна. Преди дни стана ясно, че SOCAR е заявила капацитет само за по 50 млн. куб. метра годишно за пет години, което е незначително количество. Други компании, които бяха заявили участие по време на първата фаза, са вече споменатата Noble energy, OMV Petrom и две български газoразпределителни компании - "Ситигаз България" и "Черноморска технологична компания".Как ще се финансира проектътЕдна от идеите за финансирането на проекта за междусистемна газова връзка е това да стане през структурните фондове на България и Гърция, коментира Теодора Георгиева, изпълнителен директор на проектната компания от българска страна. Общата стойност на газопровода засега е 220 млн. евро. Брюксел вече отпусна 45 млн. евро като част от европейската енергийна програма за възстановяване, но останалите средства трябва да бъдат осигурени тепърва. За тази цел българският парламент одобри държавна гаранция от 215 млн. лв. за тази година. Самото изграждане обаче едва ли ще започне по-рано от края на 2017 г., тъй като тепърва ще бъде обявена обществена поръчка за избор на изпълнител на съоръжението.Гръцкият терминалАмериканската Chenierе проявява интерес към включване в проекта за терминал за втечнен газ край Александруполис, който ще се изгражда от Gastrade. Това каза Костис Сифаниос, който представляваше гръцката компания по време на организираната в София среща. Към проекта интерес проявява и Българският енергиен холдинг (БЕХ), който обмисля да влезе в него с акционерно участие от 25%. Това при обща цена на проекта от 380 млн. евро означава инвестиция oт около 76 млн. евро.


description: Единствено Nikkei 225 остава на зелено. Основният японски индкес се покачва с 0.05%, а останалите азиатски останават под чертата. Корейският Kospi се...

title: Предимно понижения на азиатските борси

maintext:
Единствено Nikkei 225 остава на зелено. Основният японски индкес се покачва с 0.05%, а останалите азиатски останават под чертата. Корейският Kospi се понижава с 1.3%, а китайският Shanghai Composite губи 0.38%.
Лош тон на търговията с акции даде Wall Street. Разочароващи корпоративни резултати понижиха индексите, като книжата на търговската верига Home Depot изгубиха 3.47%. S&P 500 се понижи с 0.38%, след като емисията на производителя на облекло Under Armour изгуби 13.8% от стойността си. Компанията отчете най-слабият тримесечен ръст в продажбите си в последните 6 години. Nasdaq Composite завърши сесията с половин процент понижение.
Информацията е актуална към 08:30ч.


description: Hyundai Racing Trophy развива млади пилоти със заложби, а догодина може да се превърне в балкански шампионат

title: Свежият полъх в ралитата у нас

maintext:
1
2
3 © Hyundai Racing Trophy
1
2
3 © Hyundai Racing Trophy
1
2
3 © Hyundai Racing Trophy
Този текст е част от специалното издание на "Капитал" Капитал Авто. Всички текстове по темата може да откриете тук.
За всички, които следят българския автомобилен спорт, е очевидно, че той се намира в сериозна криза. Липсата на средства и спонсори отказа много състезатели от надпреварите по рали отсечките или пистите. В рали спорта след оттеглянето на легенди като Димитър Илиев, Крум Дончев, Ясен Попов и Петър Гьошев изявени състезатели почти липсват. Изключение е Пламен Стайков, който спечели шампионата и тази година.Светлият лъч в дисциплината обаче идва от едномарковия шампионат Hyundai Racing Trophy. За втора поредна година той се провежда повече от успешно, като основната му задача е да създава млади пилоти и да ги обучава, като амбицията за догодина е да се превърне в балкански шампионат.Автомобилите в надпреварата са Hyundai i20. Екипажите, които се състезават, са между 4 и 5. Пилотите, участвали тази година са Григор Григоров, Симеон Симеонов, Христо Геров, Мирослав Ангелов, Васил Жеков и Георги Делчев.Треньор на състезателите е рали асът ни от близкото минало Петър Гьошев. Неговата работа е не само да се занимава с подготовката на пилотите, но и с развитието на автомобилите и техните настройки. "Искам да им дам идеи как да вземат най-доброто от автомобила, с който разполагат, обяснява Гьошев.Да им помогнем да извлекат най-доброто за тях самите. Не съм треньор, който само да гледа тяхната техника на шофиране и да изисква от тях да правят това или онова нещо. Искаме да изградим хора, които, излизайки от нашия шампионат, да могат да продължат сами и да изградят един отбор около себе си. Аз ги тренирам основно с теория, базирана на километрите натрупан опит, които имам."Петър Гьошев ходи по отсечките и ги наблюдава как преминават през завоите. А той знае много добре какво означава всяко движение на волана, всеки поглед на пилота и звука на колата. Освен това спортната платформа Hyundai Racing Trophy организира и специални обучения в Твърдица, където екипажите разполагат с оборудван полигон за тренировки.Така пилотите на едномарковия шампионат не разчитат само на натрупан опит от състезателните отсечки, но и надграждат своите умения чрез система от тренировки – теоретични и практически, създадена от професионалисти в бранша. По този начин пилотите биват подготвени за международни участия и такива от ранга на WRC.Мениджър на проекта е друг популярен пилот, който се състезаваше допреди 5 години - Георги Гвоздейков. Двамата с Гьошев знаят добре на кои участъци от състезателните отсечки да следят представянето на екипажите, за да разберат най-добре къде имат нужда от подобрение. Двамата са карали толкова много у нас, че познават добре всяка отсечка от настоящите рали състезания в страната."Автомобилът е по-добър от миналата година и работи отлично, момчетата са доволни от поведението му по трасетата, коментира Гвоздейков. Работата, която сме свършили през подготвителния период, и лагерите в Твърдица са дали резултат. Направихме сериозно впечатление на колегите ни в Румъния по време на рали "Сибиу". Доста въпроси получих от тях за автомобила, изразиха учудване от резултатите ни."Огромен принос за развитието на шампионата има и Стефан Митов - национален директор продажби на "Индустриал комерс". Фирмата е официален вносител на Hyundai за България. Стефан Митов може да се похвали, че организира уникален по същността си проект на Hyundai за Европа. Той е от създателите на едномарковия шампионат и следи детайлно развитието му и представянето на пилотите по етапите."Развиваме млади пилоти със заложби, коментира идеята на шампионата Митов. Огромно преимущество имат пилотите ни, като ползват съветите на Петър Гьошев. А те са безценни. Те го слушат и изпълняват указанията, а това дава резултат и развитието им се вижда. Извървяхме дълъг път заедно. Колите продължават да доказват колко са здрави, а сигурността в такива дълги състезания е важна, както и надеждността. Направихме изключително голямо впечатление на съседите ни в Румъния. Те проявиха интерес към шампионата, въпреки че те имат два едномаркови такива."Наистина надеждността на колите през сезона беше забележителна. Пилотите на Hyundai Racing Trophy не записаха нито едно отпадане заради технически проблем, а смените на различните компоненти по колата се дължаха на удари. Издръжливостта на Hyundai i20 беше доказана и на изключително тежкото и технично рали "Сърбия", където и четирите екипажа успяха да завършат въпреки удари и леки инциденти.Бързата реакция на механиците в бокса също бе решаваща и така пилотите от едномарковата надпревара успяха да пресекат карирания флаг за втори път на международно рали, като поставиха добри времена в своя клас и генералното подреждане. След оспорвана битка с Христо Геров за втори пореден сезон титлата в шампионата спечели Григор Григоров. Той записа четири победи в проведените до приключването на броя пет ралита и преди последното състезание рали "Стари столици" в Шумен си осигури титлата.Екипажите освен оспорвана борба помежду си доказаха и на другите състезатели в повечето ралита от този сезон, че са амбициозни и талантливи, записвайки добри времена в генералното класиране. На рали "България" Григоров даде пето време в общото подреждане на всички класове. На рали "Твърдица - Елена" i20-ката на Григор даде седмо време в генералното класиране, Геров записа осмо, а Симеонов десето.На рали "Сливен" екипажите на Hyundai Racing Trophy водеха колоната при серийните автомобили до 1600 куб.см. Григор през целия сезон до този момент беше най-постоянен и бърз в карането си, а също така допусна най-малко грешки и взе убедително короната.Геров сериозно му се опъна в няколко състезания, а докато участваше в шампионата, Жеков също успяваше да го победи. Младият талант Симеон Симеонов кара за втора година, като отбеляза страхотно израстване за това време и в предпоследното състезание в Сърбия завърши на второ място.При Симеон освен от младостта ситуацията се усложнява от това, че той е картингист от малък и преходът към ралитата - една много по-различна дисциплина, никак не е лесен. Питайте Кими Райконен или Роберт Кубица. Мирослав Ангелов въпреки своите 44 години показа завидна скорост, като на рали България потвърди максимата, че няма стари и млади, а има можещи и неможещи.Какво да очакваме за следващия сезон? Със сигурност посоката на развитие ще продължи нагоре с автомобил с по-добри гуми - хомологирани сликове, подобрена скоростната кутия. Работи се и върху това Hyundai Racing Trophy да се превърне в балкански шампионат с участието на състезатели от Сърбия, Румъния и Турция. Екипът на Hyundai Racing Trophy споделя, че и на двете състезания в чужбина интересът към шампионата е бил много голям от страна на пилоти – млади и опитни, организатори, отбори и фенове. След страхотните впечатления, оставени от Hyundai Racing Trophy на рали "Сибиу" и сръбското рали, балканският шампионат може да се превърне в реалност.Двигател - 4-цилиндров редови DOHC, 16 клапана. Алуминиева глава и блок. Работен обем - 1398 куб.см. Трансмисия – 6-степенна механична H-образна M6CF1, 4.3 къс диференциал LSD. Максимална мощност - 100 к.с. при 6000 об./мин. Максимален въртящ момент - 136 Нм при 3500 об./мин. Максимална скорост - 170 км/ч. Размери: дължина - 4045 мм, широчина - 1740 мм, височина - 1449 мм, междуосие - 2570 мм. Тегло - 1030 кг. Спирачна система със състезателни накладки. Управление - електрическа рейка. Колела: за асфалт - Arcasting 7"х17", за макадам - 6.5"х15". Купе - презаварено с T45 стомана многоточков ролкейдж. Оптимизирани позиции на седалките.


description: Влиянието на организацията отслабва, което ограничава ефекта от решенията ѝ

title: Решението на ОПЕК ще се отрази на пазара през втората половина на 2017 г.

maintext:
© RAMZI BOUDINA
58%
oт предлагането на петрол се осъществяват от производители извън ОПЕК
Закъснялото решение
Негативен фактор се очаква да окажат и световните запаси от петрол. Хранилищата в най-големите икономики са близо до рекордни нива, което удря по очакванията за търсенето на суровината. Общите запаси в САЩ достигат 1.20 млрд. барела към края на миналата седмица по данни на правителствена агенция. Близо 200 млн. барела са резервите от рафинирания продукт, като високи остават равнищата и в Китай.
Лимитиран ефект върху пазара
За сметка на това американските компании успяват да се ориентират в по-ниските цени на пазара. Множеството по-малки производители, които работят предимно със заемен капитал, се активизират с приближаването на цената на WTI до 50 долара за барел, което потиска стойността на суровината надолу. Това поддържа и националното производството на САЩ близо до 9 млн. барела на ден.
Изпусната ниша
"ОПЕК не контролира пределното предлагане и заради това няма устойчив контрол върху производството", пише Commerzbank в свое изследване, цитирано от WSJ. Близо 58% от пазара вече се контролират от доставчици извън организацията. Дори и да намали предлагането си с обещаните 700 хил. барела на ден, е много вероятно просто да остави врата отворена за други производители като Канада, Бразилия и Русия.
Под въпрос остава и ратифицирането на самото споразумение от страна на членките на ОПЕК. Оформянето му предполага налагането на квоти за производителите. В историята на организацията това винаги е ставало трудно, като в период на ниска цена на петрола и ширещи се бюджетни дефицити в Близкия изток реализирането на плана ще стане още по-трудно.
Дългоочакваното решение на ОПЕК за ограничаване на предлагането може да е дошло твърде късно, смятат анализатори. Организацията прекара последната година и половина в изливане на петрол на международните пазари. Намерението да премахне 700 хил. барела дневно вероятно няма да успее да уравновеси търсене и предлагане през първото тримесечие на 2017 г., както се очакваше.С оглед забавянето на организацията във вземането на решение прогнозата за елиминиране на излишъка се измества за средата на следващата година. На пазара в световен мащаб в момента има свръхпредлагане от около 400 хил. барела на ден по данни на Международната агенция за енергетика (МАЕ).Това са и част от факторите, които накараха МАЕ да ограничи прогнозите си за предлагането през 2017г. Очакванията на организацията за 200 хил. барела по-малко петрол дневно."Бързите и гъвкави американски производители отнеха част от силата на ОПЕК. Днес има много повече петрол на пазара, добит извън организацията" коментира Даниел Йергин от IHS Markit, цитиран от WSJ. Производителите от петролния картел отговарят за малко повече от 40% от дневното предлагане, като това прави ефектът им върху пазара по ограничен.Лоши новини за ОПЕК идват и от Русия. Добивът в страната през септември се е покачил с 4% до рекордните 11.11 млн. барела на ден, съобщи местното Министерство на енергетиката. Русия даде неведнъж индикации, че е готова да ограничи предлагането, стига до тази стъпка да прибегне и ОПЕК, но до момента не е предприела конкретни действия.


description: Създателят на Amazon.com измести Уорън Бъфет от втората позиция в класацията на Forbes за най-заможните американци

title: Възходът на Джеф Безос в света на богатите

maintext:
Топ 10 по богатство
в млрд. долара
1. Бил Гейтс, 81
2. Джеф Безос, 67
3. Уорън Бъфет, 65.5
4. Марк Зукърбърг, 55.5
5. Лари Елисън, 49.3
6. Майкъл Блумбърг, 45
7. Чарлс Кох, 42
7. Дейвид Кох, 42
9. Лари Пейдж, 38.5
10. Сергей Брин, 37.5
Силното представяне на технологичните компании размества пластовете и по върховете на подреждането на най-богатите американци, изготвяно всяка година от Forbes. След като Amazon.com и Facebook влязоха в топ 5 на най-големите публични дружества в света , създателите им Джеф Безос и Марк Зукърбърг също се наредиха в челната петица на класацията на списанието. За първи път от 15 години легендарният инвеститор Уорън Бъфет отстъпи втората позиция, а основателят и председател на Оracle Лари Елисън изпада от топ 3 за първи път от 2007 г. насам. Начело на класацията остава съоснователят на Microsoft Бил Гейтс.Първите 20 измежду най-заможните американци във Forbes 400 имат съвкупно нетно състояние от 813.5 млрд. долара, или една трета от общото богатство на всички 400 души в подреждането. На фона на общата класация, в която всеки трети е "обеднял" през изминалата година, всеки от милиардерите в топ 20 е увеличил активите си. Тринадесет от тях са натрупали сами състоянието си, а жените в челната двадесетица са само две, отбелязват от Forbes.За втора поредна година Безос е и човекът, който е спечелил най-много през изминалите 12 месеца – богатството му се е повишило с 20 млрд. долара благодарение на отбелязания ръст в цената на акциите на Amazon.com с 46% . Така той изпреварва Бъфет и се изкачва до второто място в подреждането, като отстъпва само на Гейтс. Преди 15 години, когато е бил последният път, в който Бъфет не е бил вторият най-богат човек в САЩ, нетното състояние на Безос е било едва 4.7 млрд. долара, а създателят на Oracle е бил сред 400-те най-заможни американци едва от три години. Сега Бъфет е изместен от човек, който е с три десетилетия по-млад от него и който е представител на групата на свръхуспешните технологични милиардери, чиято индустрия все още е прохождала, когато легендарният инвеститор е дебютирал във Forbes 400 през 1982 г., посочват авторите на класацията.Главният изпълнителен директор на Facebook Марк Зукърбърг пък е вторият най-печеливш измежду богаташите в САЩ за изминалата година. Нетното му състояние се е увеличило с 15.2 млрд. долара, което го придвижва до четвъртата позиция, изпреварвайки Елисън и братята Чарлс и Дейвид Кох, които управляват и притежават мажоритарен дял от втората по големина непублична компания в страната – конгломерата Koch Industries.Възходът на технологичния сектор се илюстрира и от класирането на съоснователите на Google Лари Пейдж и Сергей Брин – за първи път от 2007 г. насам и двамата се нареждат във водещата десетка, отбелязват от Forbes.


description: И още: Защо светът не харесва Тръмп; Митът за третата световна война е красива приказка

title: Мнения Daily - С какво ще излезем срещу мафията

maintext:
© ЦВЕТЕЛИНА БЕЛУТОВА
Днес заповеди дават шофьорите им, охранителите им, прислугата им от бившото УБО.
Популистите от всички страни няма да се съединят.
Истински интересният въпрос е: Защо много хора, които в собствените си страни гласуват за гневни, антисистемни, готови да строят стени кандидати с мачистки образ, не са готови да подкрепят Доналд Тръмп.
Фотограф: Jonathan Ernst
За запазване на доверието на руснаците е необходим нов мит – за Третата световна. Но това е чиста проба пропаганда, целяща да консолидира руснаците за защита на вожда от митичната заплаха.
Фотограф: Pool
27 години по-късноОт коментар на политолога Огнян Минчев в неговия фейсбук профилТъжната истина е, че се провалихме в опита си да създадем цивилизована българска национална държава след 1989 г. Властта и парите останаха в ръцете на наследниците на съветската колониална администрация - БКП, която управляваше България половин век. Те никога не са могли да правят нищо друго, освен да служат на московските си господари - както и да се наричат те: постсъветска енергийна олигархия, репресивна вертикала на властта.Но думата не е за тях - думата тук е за нас. След като водихме епична битка с рухналия вече комунизъм, след като им подарихме икономиката и държавата, един ден осъмнахме със съзнанието, че ни управляват хора, по-прости от нас - забележете, не по-глупави, а именно по-прости. Добро утро! Милиционерските генерали от ДС ограбиха всичко зад димната завеса на мутренския произвол, който самите те режисираха и проведоха, за да осуетят най-важната задача пред една възраждаща се нация - възстановяване или създаване на независима и отговорна национална държава.Днес, 27 години по-късно, милиционерските генерали вече не дават заповеди и команди - те дават кръв и урина. Законите на битието са еднакво безмилостни към всички. Днес заповеди и команди дават шофьорите им, охранителите им, прислугата им от бившето УБО, оглавили масонското движение и всички други елитарни форми на социален живот, след като завлачиха националния капитал, националното достойнство и остатъците от национална държава на българите.Мафията дойде на власт, защото нямахме знанията и опита поне да я ограничим (като поляци и унгарци), ако не можем да я спрем. Сред разрухата на поредните идиотски червени правителства, сред бандитизма на царския проект, сред гнусната завера на Сарая, "Позитано" и Враня постепенно изплува един стар и добре познат образ - образът на Човека от народа.И до ден днешен скърбят трудещите се за благините, които им даде Човекът от народа... Той отново обрасна и обживя бруталната действителност на мафиотския посткомунистически разгром, давайки надежда на мнозина, че мисли и чувства живота като тях: "Аз съм прост и вие сте прости". Обаче махнем ли този, ще трябва отново да се сбием пряко с библиотекарско-позитанската шайка и Сарая. Не че имам нещо против - въпросът е с какво ще им излезем насреща? Досега тези копелета ни бият с много на нула...АнтиглобализъмОт коментар на политолога Иван Кръстев за в. "Ню Йорк таймсИстински интересният въпрос е защо Доналд Тръмп е толкова непопулярен извън Америка, след като мнозина в тези страни са готови да подкрепят неговия тип популистка политика? Защо много хора, които в собствените си страни гласуват за гневни, антисистемни, готови да строят стени кандидати с мачистки образ, не са готови да подкрепят Доналд Тръмп? Защо например австрийците, които е много вероятно да изберат за президент кандидата на крайнодясната Партия на свободата, подкрепят Хилари Клинтън срещу Доналд Тръмп в съотношение 78 срещу едва 9 процента? Защо италианците, които в продължение на две десетилетия даряваха с любовта си Силвио Берлускони или холандците, където милиони подкрепят антиимигрантската политика на Герт Вилдерс, отхвърлят Доналд Тръмп в подобни съотношения?Бих искал да изложа две хипотези. Първата, която може да се нарече "пилотът на самолет", е проста за обяснение. Има хора, способни да се напият и след това да предложат на приятеля си да го закарат у дома, които обаче биха били ужасени, ако пилотът на техния самолет се качи на борда дори след глътка бира. По същия начин много от привържениците на популистки партии в Европа, Латинска Америка или Азия вярват, че неразумният избор е приемлив в малки страни като техните, но са ужасени от перспективата американците да се подведат. В това има смисъл: разликата в това човек като Тръмп да бъде избран в държава като България и самият Тръмп да бъде избран в Америка, е като разликата между конвенционална и ядрена война.Втората хипотеза може да бъде наречена "това е вашият свят". В сърцевината на посланието на г-н Тръмп е бунтът срещу глобализацията. Това е често срещана характеристика сред различните популистки движения в света. Но антиглобализмът на г-н Тръмп тъкмо защото идва от Америка, не звучи убедително за останалия свят.Докато популистите извън Америка атакуват глобализацията, защото следвала американските правила и обслужвала американските интереси, г-н Тръмп заявява, че всъщност Америка е голямата жертва на глобализацията. Докато в останалата част от света споразуменията за свободна търговия като трансатлантическото партньорство са критикувани, защото се приема, че са в интерес на мултинационалните компании, които са верни на Съединените щати, г-н Тръмп нарича същите тези споразумения предателство на американските политически и икономически интереси. Докато в останалата част от света глобализацията е синоним на антиамериканизма, г-н Тръмп настоява, че това е заговор срещу Съединените щати.Стивън Холмс, политически философ от Университета в Ню Йорк, изказа пред мен мнението, че ако искаме да разберем явлението Тръмп, трябва да осъзнаем, че всичко, което за мнозинството от американците преди е изглеждало като предимство, днес е източник на стратегическа несигурност. Глобализацията вече не означава нови пазари за американските стоки, технологии и идеи; тя означава загуба на работни места, тероризъм и миграция.Проблемът на Доналд Тръмп е в това, че докато мнозина американци са готови да повярват, че Америка е главната жертва на глобализацията, останалата част от света не може да се съгласи с това. Защото светът, който много американци днес отричат, е светът, създаден от Америка. Популистите от всички страни няма да се съединят.Говори МоскваКоментар на Олег Панфилов за онлайн изданието на "Радио Свобода". Преводът е на Клуб ZПутин и обкръжението му периодично говорят за началото на трета световна война. Говорят често, с придихание, като за нещо съкровено, за което са мечтали през целия си живот. Понякога чужденци също се поддават на кремълското настроение и също се опитват да разсъждават за "третата световна", но им се получава сковано и неубедително.В голяма степен това послание бе адресирано към Европа, която поддържа вектора на външната политика на САЩ, въпреки че подобна стратегия нанася съществени щети на страните от Европейския съюз. Освен претенциите им на анализатори строителите на "руския свят" не се отказват и от суеверието: "Съгласно пророчествата на Ванга, в които тя видяла третата световна война, Европа била обезлюдена и разрушена".Третата световна – това е една красива приказка, особено когато знаеш колко руски пари са скрити в западни банки, колко недвижими имоти са изкупени от руските олигарси и политици в Европа и САЩ. Голяма част от това, което се случва в Русия, пряко или косвено засяга Запада – това е чиста проба пропаганда, целяща да консолидира руснаците за защита на вожда от митичната заплаха. Санкциите накрая започнаха да работят и Русия все по-бързо пропада в икономическата пропаст. За запазване на доверието на руснаците е необходим нов мит – за Третата световна.


description: В ОПЕК спорят и за статистиката за производство от страните членки

title: Планът за замразяване на добива на петрол е само за 6 месеца

maintext:
Прилагането на споразумение ще бъде затруднено от световните запаси, които са в размер на около 3 млрд. барела.
Организацията на страните - износителки на петрол (ОПЕК), преговаря в сряда с производители, които не са членове на картела, опитвайки да постигне глобално споразумение за ограничаване на продукцията за поне шест месеца, съобщи Reuters.Миналия месец в Алжир ОПЕК се споразумя да намали квотите за производството на петрол, така че продукцията да падне до около 33 млн. барела от сегашните 33.6 млн. барела на ден.Според генералния секретар на ОПЕК Мохамед Баркиндо, дори да има сделка, тя ще действа първоначално само за шест месеца, след което ще се направи анализ на ефекта от прилагането ѝ.Еулохио дел Пино, министър на петрола на изпадналата в остър недостиг на валута Венецуела, каза, че предпочита споразумението да е за срок от 12 месеца. Целта според него е планът да бъде такъв, че да обхване пиковите моменти на добив на отделните държави, намиращи се в различни части на света и следващи логиката на регионални пазари."Мога да кажа, че много държави извън ОПЕК искат да се присъединят. Не говорим за подкрепа, говорим за принос", коментира саудитският енергиен министър Халид ал Фаит по време на Световния енергиен форум, който се провежда в момента в Истанбул.В сряда някои от представителите на ОПЕК и държави извън нея, сред които Русия, Азербайджан и може би Мексико, проведоха кръгла маса по време на форума. Малко по-късно руският президент Владимир Путин заяви в Москва, че не вижда пречки за глобално споразумение за замразяване добива на петрол. "Единственият проблем към сегашния момент е да се постигне споразумение между Саудитска Арабия и Иран. Позициите им се сближават доста", цитира думите му Reuters.Bloomberg коментира след края на срещата, че в Истанбул руснаците са говорили за "техническа размяна" на позиции и информация по-късно този месец във Виена с цел очертаване на "пътна карта" за нивата на добив.Прилагането ѝ ще бъде затруднено от световните запаси, които са в размер на около 3 млрд. барела, както и от опитите на Либия и Нигерия да повишат производството си.Третият най-голям член на организацията Иран заяви, че няма да ореже добива, преди да стигне 4 млн. барела на ден, тоест нивото, на което беше преди налагането на международни санкции през 2012 г. Те бяха вдигнати през януари.Трите страни са изключени от предварителното споразумение за замразяване и съкращаване на добива. Създадена е специална комисия, която да реши как останалите държави от ОПЕК ще си поделят бремето, включително и от производството, което ще идва от три от най-големите износителки в света. Заседанието на тази комисия ще е на 28-29 октомври във Виена, заяви Мохамед Баркиндо. Гласуването на конкретните квоти би трябвало да стане на заседанието в централата на ОПЕК в австрийската столица на 30 ноември.Друг проблем остава приемането на обща методика за определяне на реалния добив и съгласно тези данни да се въведат квоти и пределни обеми за всяка страна. Ирак и Венецуела например казват, че информацията, подавана от другите държави, е силно занижена, докато официалните данни за собствения им добив са по-високи от тези, които ОПЕК събира от т.нар. вторични източници като анализатори, медии, транспортни компании и др. Разликата в случая с Ирак и Венецуела достига половин милион барела дневно, което е почти толкова, колкото добива Еквадор. Баркиндо ще пътува до Багдад за разговори по тази тема, съобщи самият той във вторник. По предварителна информация петролните министри на Иран и Ирак не са участвали в разговорите в Истанбул в сряда.На трето място, продължава да има съмнения в прилагането на евентуално споразумение със страните извън ОПЕК и дори от тези вътре в картела. Хасан Кабазад, който през периода 2006 - 2013 г. е бил ръководител на отдела за анализи на ОПЕК, казва пред Bloomberg, че предишните подобни сделки не са постигали целта си. "Бях през 2008 г. в алжирския град Оран, където Русия обеща да съкрати добивите с 400 000 барела на ден, а Азербайджан - със 150 000. Но те не изпълниха обещанията си."Тамаш Варга, анализатор в лондонската PVM Oil Associates, казва пред същата агенция, че вероятно ще има някакво сътрудничество между ОПЕК и останалите износителки, но следващите три месеца ще са съдбоносни за реализирането му, тъй като в тях ще си проличи какво действително се случва с добива.Руският енергиен министър Александър Новак коментира, че Русия, която е най-големият производител на света, ще задържи досегашното си ниво – 11.1 млн. барела дневно. В понеделник Владимир Путин каза, че Москва е готова да се присъедини към предложените лимити, но шефът на "Роснефт" Игор Сечин заяви, че компанията му няма да намали производството си.Фаит каза, че няма да присъства на срещата в сряда поради други ангажименти, но че е разговарял с Новак във вторник в Истанбул и ще разговаря с руския си колега по-късно този месец в Рияд.


description: Директор, QIVICON - Deutsche Telekom

title: Лекторите на ISTA 2016: Мартин Хунд

maintext:
© Капитал
Като запален инженер и визионер Мартин Хунд допринася за създаването на иновативни IT проекти вече над 20 години. Работил е за различни бизнес направления в Deutsche Telekom, както и интернет стaртъпи. Ръководил е софтуерни екипи и системни архитекти. В момента е отговорен за развитието и оперативната работа на IoT платформа за смартфони на Deutsche Теlekom, а екипът му е съставен от експерти в различни области. Хунд ще бъде един от лекторите на софтуерната конференция ISTA, която ще се проведе на 15-16 ноември в Sofia Event Center. Запазете си място на ранна цена до 14 октомври на istacon.org.


description: Одиторът на фалиралата банка запази лиценза си, но сега е изправен пред иск за поне 4.5 млн. лв. от синдиците й

title: Още един КТБ тест за КПМГ

maintext:
Управляващият съдружник в КПМГ Гергана Мантаркова отказа коментар
© Надежда Чипева
спечели делото, тя може да увеличи сумата, за която претендира в рамките на доказаните настъпили вреди. Така потенциално рискът за КПМГ е при неуспешна защита да трябва да заплати и многократно по-голяма сума. Като крайно обаче, колкото и голям да е искът, трудно КТБ ще може да събере много повече от одиторската компания, която към края на 2015 г. декларира 6.2 млн. лв. активи.
И какво трябва да докажат
Докато се стигне дотам обаче, има много време и делото далеч не е сигурно. Съдът е приел за безспорно наличието на договори между двете страни, както и публично известните актове, с които е затворена КТБ, отнет й е лицензът и е обявена в несъстоятелност. От там нататък обаче КТБ ще трябва да докаже
"виновно противоправно поведение на ответника (физическите лица, извършили одита по негово възлагане) при изпълнение на договора,
с което в правната сфера на ищеца са настъпили вреди в размер на 315594875,24 лева". Тук със сигурност има широко поле за тълкуване доколко одиторът е действал умишлено и доколко е бил подведен от директорите на банката. Публичните твърдения на БНБ, че самата тя е била заблудена от мениджмънта на банката, например биха дали тежест на твърдения на адвокатите на КПМГ, че
одиторите с доста по-скромния им инструментариум е нямало как да открият
нередностите, довели до фалита на КТБ ,
останали скрити за банковия надзор.
Това обаче ще е
доста ключово за размера на финалните присъдени суми и въобще за успеха на делото, тъй като за сумите над трикратния размер на договореното възнаграждение по закон съдът иска "да се докаже умишлено поведение на конкретния/конкретните одитор/и, извършил/и по възлагане на ответника изпълнението на одита". Тук вероятно синдиците на КТБ ще могат да се позоват на повдигнатите от прокуратурата обвинения за двамата одитори, заверявали с подписите си отчетите на КТБ - Маргарита Голева и
Красимир Хаджидинев, макар че съдът изрично им посочва, че не са дали доказателства в тази посока.
Следващото заседание е насрочено за 6 декември 2016 г., което с лека ирония е денят на банкера. Тогава обаче едва ли ще има развръзка на сложния казус, като е предвидено да се изслушва счетоводно-икономическа експертиза, която да отговори
на поставените въпроси в мотивите на определението. Самите те не са видими от публичната част от определението, но може да се предположи, че включват изследване на обосновката за вредите, което прави задачата не особено лека. Така че дотогава адвокатите и на КТБ, и на КПМГ ще трябва да се подготвят със солидна аргументация. За вторите очевидно делото е с много по-голяма важност не само заради финансовия риск, а защото евентуалното му спечелване може да даде основа на компания да си върне позиции сред клиентите си, който доведе до 13% спад на приходите й за 2015 г. до 22 млн. лв. През 2016 г. разликата с другите от голямата четворка може да се засили покрай спечеления от тях бизнес по проверките в банките, застрахователите и пенсионните компании. КПМГ остава най-голяма в сектора, но това е до голяма степен защото при нея практически цялата дейност е в едно дружество, докато при останалите одиторските и консултантските услуги са разделени.
А иначе значението на делото далеч надхвърля двете страни, защото може да се превърне в първия и най-голям тест за това докъде се простира отговорността на одиторите.
Обикновено одиторските доклади включват достатъчно клиширани общи фрази като "разумна степен на сигурност", които да служат като застраховка. И винаги се уточнява, че отговорността за достоверното представяне на данните е за ръководството на компанията, докато "нашата отговорност се свежда до изразяване на мнение".Когато обаче нещата се объркат сериозно, винаги има какво да изгуби и одиторът. Най-яркият български пример за това е "КПМГ България", което дълги години заверяваше без резерви отчетите на фалиралата КТБ. След като банката се оказа с 3.75 млрд. лв. отрицателен капитал, одиторската компания логично се прости с голяма част от реномето си и ако допреди това имаше за клиенти 14 банки, както и самата БНБ, сега тя е останала с две кредитни институции в портфейла си. КПМГ беше на косъм и от това да изгуби лиценза си, но като крайно остана с не толкова страховитата максимална по закон глоба от 100 хил. лв.Сега обаче компанията е изправена пред нов тест - да се защити срещу доста по-внушителните като сума претенции на синдиците на КТБ, които на този етап са за близо 4.5 млн. лв. На фона на щетите от КТБ и това не изглежда колосално число, но то надвишава сумарната печалба на КПМГ за последните пет години и е с над 1 млн. лв. повече от капитала й, което може да постави оцеляването на компанията на карта. А и претенциите могат да растат. Управляващият съдружник в КПМГ Гергана Мантаркова отказа коментар пред "Капитал" заради висящия съдебен спор, а синдиците на КТБ не отговориха на писмено зададените въпроси.Искът на КТБ срещу одитора й е заведен още в началото на 2016 г., но чак от последното определения на Софийския градски съд по делото стават ясни повече детайли по него. Според него претенциите на синдиците са по няколко линии. На първо място те искат 2.65 млн. лв., което е "трикратният размер на договорените за извършване на одит за 2010 и 2012 г. възнаграждения". Не е ясно по каква причина са избрани само тези две години - по назад вероятно не могат да се отправят претенции поради давност, но това не обяснява защо е пропусната 2011 г. по средата, както и 2013 г., когато също има заверен отчет. Има възможност причината да е, че конкретно за тези години има повече събрани доказателства за нарушения в банката, които не са констатирани от КПМГ. На тази посока навява и част от определението на съда, с което се задължава БНБ да предостави преписи от доклада си до парламента за предприетите действия, свързани с банката (който е публичен), както и доклади от 30.09.2010 г. и 31.03.2013 г. за надзорната инспекция в "КТБ" АД. Първият от тях беше публикуван от проекта ktbfiles.com и показва констатирани от надзора съществени нарушения, които, ако не са били взети под внимание от одитора, може да служат за доказателство за причинени вреди бездействието му.Освен това съдът е поискал и от Комисията за публичен надзор над регистрираните одитори в едноседмичен срок да предостави заверен препис от докладите за резултатите от извършеното разследване на дейността на "КПМГ България" относно качеството на изпълнение на одиторските ангажименти относно финансовите отчети за 2009-2014 г. На база на този доклад трима от петимата членове на институцията гласуваха КПМГ да изгуби лиценза, което се оказа недостатъчно, но също е сигнал за сериозни пропуски и може да натежи срещу компанията.Освен това синдиците търсят и малко над 807 хил. лв. обезщетение за забава върху договорите за одит за периода 1.1.2013 г. – 30.12.2015 г., които вероятно са обусловени от липсата на одитирани отчети за 2014 и 2015 г. Последната част от иска е за 1 млн. лв., които са описани като "част от действителния размер на настъпилите вреди в размер на 315 594 875.24 лева, поради неизпълнение на договорните задължения на ответника да констатира единствено факти, съответстващи на обективната действителност при извършване на одитната дейност". Тук също има неясноти, като най-вече това е как е получена и обоснована въпросната сума, която въпреки точността до стотинка изглежда доста произволно избрана. В действителност дори и да се приемат оценките на активите на КТБ за обезценки за 4.2 млрд. лв., на база на които БНБ отне лиценза на банката, няма много ясен механизъм, по който да се прецени каква част от тази вреда е по вина на одитора и каква - на други лица, като например мениджмънта, регулатора или вътрешния одит. Според юрист с опит в подобни дела в българската правна система е практически невъзможно да се определи конкретна сума. Друг важен момент е, че искът е частичен и ако КТБ


description: Или какво точно се случва в Медицинския университет – София, и как това влияе на имиджа му

title: Игра на ректори

maintext:
Бившият ректор акад. Ваньо Митев безпроблемно оглавяваше МУ-София осем години
Темата накратко
- През последните седмици МУ - София, е в управленска криза, след като общото събрание на университета отзова избраната през април за ректор проф. Вихра Миланова и назначи на нейно място проф. Виктор Златков.
- Дългогодишният бивш ректор акад. Ваньо Митев вече е обвиняем за безстопанственост по повод пет неизгодни сделки, сключени от него, с които са нанесени вреди на МУ - София.
- Всичко това се отразява на имиджа на висшето училище и може скоро да повлияе и на качеството на преподаването в него.
История за медици, в която всичко опира до много пари, няма как да е особено приятна. Но това, което може да я направи още по-отвратителна, е, че сагата засяга едно от най-престижните български висши училища - Медицинския университет - София.Кризата там стана публична след одита, показващ сериозни нарушения по време на управлението на бившия ректор акад. Ваньо Митев и отстраняването на избраната през април за негова наследничка проф. Вихра Миланова. Тя обаче тече от много по-рано. В различните епизоди от нея има нагласени обществени поръчки, екзотични командировки, широк прием на чуждестранни студенти, образователен франчайз, общи събрания и запорирани сметки. А сред тях прозират междуличностни конфликти, дълги години игнориране на съмнителни практики и законови дупки. Всичко това вече се отразява на имиджа на висшето училище и няма как скоро да не повлияе и на качеството на преподаването в него, което поне досега беше известно като много високо на фона на останалите български вузове. А това ще е фатално за всички - защото от този университет зависят способностите на голяма част от бъдещите лекари.Предишният ректор на МУ - София, акад. Ваньо Митев напълно безпроблемно оглавяваше учебното заведение осем години и председателстваше Съвета на ректорите, откъдето имаше пряк досег до всички управляващи през годините. През това време университетът се превърна от разчитащ на държавна субсидия и неможещ да си плати парното в най-печелившото висше училище, в което заплатите се увеличават всяка година, а преподавателите получават бонуси четири пъти годишно. Причината за финансовия разкош са чуждестранните студенти, които Медицинският университет обучава - за 2015 г. в направление медицина те са близо половината от всички. Заради постъпленията от таксите, които плащат, по сметките към момента са събрани около 100 млн. лв., което го прави най-богатия университет със собствени приходи в България. Междувременно преподавателите от предклиничните специалности, които се изучават в първи и втори курс, започнаха да преподават на студенти в чужбина в т.нар. изнесени центрове на университета. Сметната палата и инспекторатът на Министерството на образованието и науката (МОН) поне публично не намираха никакви проблеми в управлението на средствата и в центровете за изнесено обучение. Допреди няколко седмици.В края на мандата си Митев настояваше за бързо приемане на поправката в Закона за висшето образование, според която университетите с високи резултати от научна дейност могат да придобият статут на изследователски. Това би довело до възможност той да избегне законовото ограничение до два последователни мандата, тъй като университетът би сменил статута си. Промяната обаче се забави в парламента и не беше окончателно гласувана преди изтичането на мандата на Митев. Единствен кандидат за поста му беше проф. Вихра Миланова, завеждащ катедрата по психиатрия, национален консултант и известен специалист. Тя беше избрана през април с 374 от 375 гласа на общото събрание и според преподаватели е била предложена на акад. Ваньо Митев от директора на Александровска болница доц. Костадин Ангелов. Сред академичната общност в университета тогава съществуваше подозрението, че Миланова ще бъде временно на поста или ще изпълнява длъжността формално - още повече че тя остави акад. Митев за първи заместник-ректор.Проф. Миланова обаче се еманципира и реши да води собствена политика, като една от първите й стъпки през юни беше да преустанови договорите с посредническите фирми, които набират студенти, сключени от Митев, с аргумента, че са неизгодни. Освен това тя уволни главния секретар на университета (и дотогавашна дясна ръка на Митев) и настоя за одит на наследството й. Инспекторатът на МОН пък установи смайващи подробности от управлението на предишния ректор, които до този момент министерството очевидно не е забелязвало.На въпрос на "Капитал" от МОН обясниха, че първите сигнали за нарушения в МУ - София, са постъпили във ведомството през август 2012 г. и са касаели прехвърлени студенти от университети в чужбина въз основа на фалшиви академични справки, и са били подложени на проверка. Актуалният одит идва след сигнал от ръководителя на германския Изследователски център за право на науките, хуманитарните науки и университетите проф. Макс Емануел Гайс, получен на 16 юни т.г., който повдига въпроса за обучението на студенти във филиал на МУ - София, в Кьолн в партньорство с фирмата Studimed GmbH. Между другото от интернет сайта на Studimed се вижда, че фирмата набира студенти и за медицинските университети в Пловдив и Варна. Според проверка на образователното министерство при МУ - Пловдив, не е установено обучение в изнесени центрове в чужбина. В момента се извършват проверки в МУ - Плевен, и МУ - Варна, като до момента и в тях не е констатирано такова. (Повече за това какво показа кризата в МУ - София, за начина на управление в българските университети можете да прочетете в карето.)Резултатът от този сигнал е одитният доклад за управлението на Ваньо Митев през последните две години, който образователният министър Меглена Кунева даде на прокуратурата и ДАНС. Предварителното копие на доклада, което изтече, стана повод прокуратурата да започне разследване срещу бившия ректор. На 14 октомври държавното обвинение съобщи, че Митев е привлечен като обвиняем за безстопанственост по повод пет неизгодни сделки, сключени от него, с които са нанесени вреди на университета.Одитният доклад установява, че центровете за изнесено обучение не са легитимни според изискванията на Закона за висшето образование, което вероятно поставя въпроса за таксите и комисионите, които се събират. Освен това през последните години на управлението на Митев строителството и ремонтите в сградите на МУ са извършвани от консорциуми , в които задължително е участвала една фирма – от групата "Вайс профил", която се смята за близка до ДПС. Констатирана е и опорочена обществена поръчка за покупка на джип на университета. В одита срещу Митев фигурират и обвинения, че е пътешествал до екзотични дестинации, без да е попълвал изрядно командировъчните си и без да е ясно дали в резултат са постъпили студенти оттам, но това едва ли ще доведе до наказателно дело.


description: Компанията предстои да отвори нов магазин в Стара Загора, който няма да е в самостоятелен обект, а в мол

title: Jumbo за пръв път с годишни приходи над 50 млн. евро в България

maintext:
В момента веригата разполага с осем магазина в България
© ЦВЕТЕЛИНА АНГЕЛОВА
Най-висок дял в продажбите имат стоките за дома.
Нова експанзия в страната
Българското поделение на гръцката верига за детски стоки и домашни потреби Jumbo е увеличило приходите си от продажби в страната за пръв път до над 50 млн. евро, става ясно от съобщение на компанията майка Jumbo Group S.A. до акционерите. За финансовата година от юни 2015 до юни 2016 г. компанията отбелязва среден ръст от 12% на оборота във всеки от магазините си в страната, като същевременно и планира увеличаване на броя магазини до девет.В последните няколко години Jumbo се нареди сред най-големите търговци на дребно в България, като според класацията "Капитал 100" това е една от малкото компании в клуба на най-големите 15, която е извън търговията с техника, храни и бързооборотни стоки.След повече от десет години на българския пазар за пръв път магазините Jumbo са регистрирали годишен оборот над 50 млн. евро. Според данни на компанията майка през последната финансова година (юни 2015 - юни 2016) дъщерното дружество в България "Джамбо ЕС.Б " е реализирало нетни приходи 51.95 млн. евро при 45.34 млн. евро спрямо предходния период.Повишението е отчетено при еднакъв брой магазини в страната и за двете години - четири в София и по един в Пловдив, Варна, Бургас и Русе. Според официалната информация средното увеличение на продажбите във всеки от тях е било около 12%, което е по-висок темп на нарастване спрямо магазините на дружеството в Гърция и Кипър.Заедно с повечето постъпления е нараснала и нетната печалба на българското поделение. За периода юни 2015 - юни 2016 тя е достигнала 14.22 млн. евро спрямо 11.08 млн. евро година по-рано, се вижда от данните. Така компанията реализира сравнително висока норма на печалба за ритейл сектора, което е характерно и за постъпленията й в предходните две години.Междувременно стана ясно и че след две години, през които веригата не беше разкривала нов обект в България, такъв ще има съвсем скоро. Според съобщение на компанията майка през ноември трябва да заработи нов магазин Jumbo в България, като обаче не се съобщава къде ще бъде той. Според неофициална информация става въпрос за обект в Стара Загора, който е в процес на изграждане. Различното при него ще е, че за пръв път той няма да бъде в самостоятелна сграда, а ще се намира в местния търговски център Park Mall Stara Zagora. Обектът ще е разположен върху площ около 11 хил. кв.м на първия етаж на мола и се очаква да предлага около 10 хил. артикула. Информацията за стъпването на веригата в града се потвърждава и от публикувани в различни сайтове обяви за подбор на персонал.Jumbo стъпи на българския пазар през 2005 г. с откриването на първи обект в София, след което постепенно започна да навлиза и в другите по-големи градове. По оценка на компанията майка към днешна дата притежаваните активи в България са за над 102.19 млн. евро, а според системата ДАКСИ осигурените служители на фирмата към април 2016 са 533 души.В международен план веригата Jumbo е собственик на 72 магазина, повечето от които в Гърция. Освен в България дружеството има дъщерни компании още в Кипър и Румъния. През периода юни 2015 - юни 2016 приходите са достигнали общо 637.56 млн. евро, което е увеличение спрямо предходната година, когато те са били 582.55 млн. евро. Най-висок дял на продажбите имат стоките за дома, следвани от детските играчки и сезонните стоки, става ясно от данните на компанията майка.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите за работа на Karieri.bg

maintext:
Диркторът на изпълнителната агенция по рибарство е уволнен, Правителството прие промени в ЗУТ, "Ботев" развали концесията си с община Пловдив, за да я вземе наново, "Фрапорт" е обслужил 300 хил. полета във Варна и Бургас за 10 години
Общините ще получат 3.5 млн. лв. за разработване на минералните извори; Глобите за превишаване на скоростта с над 50 км/ч се увеличават двойно; Строителството на язовир "Луда Яна" е възобновено; Възможно е постъпленията от Агенция "Митници" да надхвърлят с 2 млрд. лв. тези от 2015 г.; ETF-ът на Експат набра 1 млн. евро само за месец
25 окт 2016, 2180 прочитания


description: Главен изпълнителен директор на Уникредит Булбанк

title: Лекторите на "Банките и бизнесът 2016": Левон Хампарцумян

maintext:
© ГЕОРГИ КОЖУХАРОВ
Главният изпълнителен директор и председател на управителния съвет на Уникредит Булбанк Левон Хампарцумян е едно от най-познатите лица в българския банков сектор и един от основните лектори на предстоящата годишна конференция "Банките и бизнесът" , която ще се проведе на 24 ноември в София.Той е начело на финансовата институция от 2001 г., когато тя все още носи наименованието Булбанк. Преди да оглави управлението на приватизираната година по-рано от италианската Unicredito банка, професионалният му път минава както през частния, така и през публичния сектор – заемал е ръководни позиции в PriceWaterHouse Coopers и Earnst&Young, а в периода 1999 - 2001 г. е последователно заместник-министър на икономиката и изпълнителен директор на Агенцията за приватизация. На два пъти е начело и на професионалната Асоциация на банките в България – от април 2005 г. до април 2008 г. и от април 2011 г. до април 2015 г. Член е на управителния съвет на националния платежен оператор "БОРИКА – Банксервиз".Конференцията "Банките и бизнесът" се организира за четвърта поредна година от "Капитал" като среща, на която най-значимите фактори на икономическия растеж очертават проблемите и възможните решения. Събитието ще бъде първото след банковите стрес тестове, на което експерти от бранша ще представят стратегиите си в кредитирането. Тема на дискусия ще бъде тенденцията при лихвите за бизнеса, които през тази година достигнаха рекордно ниско равнище.Повече за програмата и лекторите можете да научите на capital.bg/banks


description: Около 80% от тях са по Южното Черноморие

title: Над 73 хиляди руски граждани са купили имоти в България за 10 години

maintext:
Известен интерес има и към зимни курорти. Най-привлекателно е Банско - с малко над 2700 собственици от Русия
© ЦВЕТЕЛИНА НИКОЛАЕВА
емействата на поне шестима високопоставени партийни функционери от управляващата партия на президента на Русия Владимир Путин имат фирми и недвижима собственост в България
Общо 73 614 руски граждани и 30 фирми със собственици руснаци са купили имоти в България от 2006 до 2016 г. според справка на Агенцията по вписванията, направена за "Дневник".Най-много руска собственост има в област Бургас, която е предпочетена от 58 240 руски граждани, или близо 80% от всички. Следва Варна, където собственост имат 9628 граждани на Русия, и Добрич – 1692. Фирмите с имоти в Бургас са 25, във Варна – 2, толкова са в София и една в Благоевград.Имотите в областите Благоевград и Смолян, където има планински курорти, също са предизвикали интереса на руски граждани. В Благоевградска област имоти имат 2702 граждани на Русия, а в Смолянско - 466. В София недвижима собственост за тези десет години са купили 365 души, а в София-област – 93. Интерес има и към Пазарджик – 223, и Пловдив – 99. Едва един руснак е придобил имот в Кюстендил.Купуването на собственост за сума под 300 хил. евро не дава право на жителите на Руската федерация да кандидатстват за постоянно пребиване, но получават първоначално едногодишна виза, а след това и тригодишна виза. Те им дават право да пребиват в страната по 90 дни на полугодие. Визите се дават и за съпрузи/съпруги и преки наследници до 21 години.Голяма част от имотите в България се купуват от руски пенсионери, в голямата част "млади пенсионери" от армията или силите за сигурност според наблюдения на местните хора от Южното Черноморие. Ако те имат на сметка в българска банка равностойността на 12 български минимални пенсии и жилище, дори и наето, могат да получат статут на постоянно пребиваващ и след това и гражданство.След изказването на руския депутат от управляващото мнозинство Пьотр Толстой, че просто ще купят цяла България, след като вече купиха половината от крайбрежието, "Дневник" направи проверка, която показа, че с. Сред тях са синът на вицепремиера на Русия Дмитрий Козак - Алексей, и на председателя на правната комисия в руската Дума Владимир Плигин – Александър. В техния случай купуването е станало със сложна схема на сменяне на собствеността на фирми.Министерският съвет предложи промяната в Закона за чужденците, според която прагът на инвестицията, необходима за получаване на разрешение за продължително пребиваване в Република България, се намалява от 600 хил. лв. на 100 хил. лв. Поправката бе приета на първо четене.